Тегло, маневреност и практичност на количката
Друга важна характеристика, която е добре да вземете предвид при покупката на количка, е нейното тегло. Проверете дали рамата е олекотена. Въпреки че в момента може да не ви изглежда особено важно, имайте предвид, че освен бебето, в количката ще возите и купища друг багаж и бебешки аксесоари. Препоръчително е да изпробвате количката в магазина, преди да я закупите. Вижте дали завива лесно, можете ли да я повдигнете, за да минете през бордюр, да я качите по някое стълбище или пък в автобус. Когато това се превърне в ежедневие, ще оцените разликата между лека и тежка количка.
Докато тествате маневреността на количката, проверете и дали се сгъва и разгъва лесно. Имайте предвид, че може да ви се наложи да правите това с една ръка, затова е важно този вид трансформация да се извършва лесно и с малко на брой манипулации. 

